open-index/open-wikipedia-markdown huggingface dataset:
MGPjr 2012

**Melodi Grand Prix Junior 2012**, offisielt **MGPjr 2012**, var den ellevte utgaven av MGPjr, Norsk rikskringkastings sangkonkurranse for barn mellom 8 og 15 år. Konkurransen ble arrangert i Oslo Spektrum lørdag 1. september 2012, og ti sanger deltok. Vinnerne ble tvillingene Marcus & Martinus med «To dråper vann». 

## Sendingen
NRK fikk inn 513 melodier i den åpne konkurransen, og en jury plukket ut ti av dem til finalen i Oslo Spektrum lørdag 1. september 2012. Margrethe Røed og Tooji var programledere. Blant deltakerne var det én gruppe, to søskenduoer og sju soloartister. 

Først framførte de ti finalistene sangene sine, og tv-seerne stemte fire av dem til superfinalen. Der ble de fire superfinalist-sangene framført på nytt, før seerne stemte om igjen. Tidligere MGPjr-deltaker, LidoLido, underholdt i pausen før vinneren ble kåret.  

Vinneren ble kåret av seernes stemmer, og det var bare mulig å stemme via SMS eller via internettsiden til MGPjr. Bare vinneren ble offentliggjort, de andre låtene forble uplasserte. Vinnerne ble de ti år gamle tvillingbrødrene Marcus & Martinus fra Trofors. Tvillingbrødrene har siden hatt stor suksess som ungdomsartister, og de har gitt ut flere plater og singler både i Norge og Sverige.

## Resultat
### Første runde

### Superfinalen
I superfinalen møttes de fire deltakerne som fikk mest stemmer av publikum i første runde. Bare førsteplassen ble offentliggjort.  

## Hendelser
### Vinnerne gjorde suksess

Tvillingduoen Marcus & Martinus vant finalen, og vinnersangen «To dråper vann» tok seg til en åttendeplass på VG-lista. Seieren banet vei for en videre popkarriere for de to brødrene. Siden seieren har de hatt seks låter og to album inne på VG-lista. Størst singelsuksess hadde de med låten «Elektrisk» som nådde en tredjeplass på lista i 2016. Albumet *[[Hei (album)|Hei]]* har ligget nærmere 90 uker på albumlista og nådde en førsteplass på lista.

I et intervju i 2016 fortalte brødrene at de hver måned får 500 fanbrev fra hele Europa, og brødrene har solgt ut utallige konserter over hele Skandinavia. 2016-albumet *[[Together (Marcus & Martinus)|Together]]* gikk rett til topps både i Norge og Sverige høsten 2016.

### Annet
Egentlig skulle Vegard «Shortcut» Olsen ha ledet sendingen sammen med Margrethe Røed, men NRK byttet ham ut med Tooji. Årsaken var at Olsen hadde arrangert et  30-årslag for kameraten Sverre Goldenheim med innleid nakenteater fra «Fuck For Forest». NRK mente hendelsen ikke var forenlig med å være programleder for et barneprogram.

NRK ga ut de norske sangene på samlealbumet *Melodi Grand Prix Junior 2012*. Albumet lå hele 21 uker på VG-lista, og nådde en andreplass som høyeste notering. 

## Se også
* Melodi Grand Prix 2012

## Referanser


## Eksterne lenker
* MGPjr – offisiell side
Ryszard Witke

**Ryszard Witke** (1939–2020) var en polsk skihopper som representerte Sport Budowlani Karpacz, AZS Wrocław og Śnieżka Karpacz.

Han deltok i den tysk-østerrikske hoppuka i årene 1961-1972, og ble to ganger blant de 15 beste - 10. plass i 1967/68 og 12. plass i 1964/65. Beste plassering i enkeltrenn i Hoppuka var 9. plass i Innsbruck 3. januar 1965 og samme sted 6. januar 1968. I VM i Oslo i 1966 ble han nummer 7 i normalbakken og 25 i storbakken. Han var med i OL i 1964 og 1968, men lyktes ikke spesielt godt der, og hadde sitt beste resultat i storbakken i Grenoble (Saint-Nizier) i 1968, med 31. plass.

Witke ble polsk mester i normalbakke i 1963. Ifølge Polens olympiske komité var han den første polske landslagshopper og polske mester fra Sudetene. Han skadet seg flere ganger under fall, slik at han gikk glipp av renn. Blant annet skadet han seg i Garmisch-Partenkirchen i 1964, men kom seg på beina igjen i tide til OL. I 1972 skadet han seg under hopping i Bulgaria, og gikk glipp av OL i Sapporo.

Ryszard Witke var gift med svømmeren Bożeną Cedro, som flere ganger ble polsk mester.

## Kilder
* Sports Reference: Ryszard Witke  (olympiaresultater, besøkt 11. august 2012)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Skijumping.pl: Mistrzowie Polski w skokach narciarskich w latach 1920-2002 (besøkt 11. august 2012)
* Polski Komitet Olimpijski: Witke Ryszard (besøkt 11. august 2012)
* Skijumping.pl: Witke Ryszard (udatert, besøkt 11. august 2012)

## Eksterne lenker
*
Tourdion

**Tourdion** (eller *tordion*) er en livlig springdans i 6/8-takt som var populær fra midten av 1400- til slutten av 1500-tallet.

Thoinot Arbeau beskrev tourdion som en hurtigere versjon av gaillarde, noe som innebar at sprangene ikke ble så høye som for sistnevnte. Tourdion var en vanlig etterdans etter basse danse. I løpet av 1500-tallet ble tourdionen avløst av gaillarde.

Pierre Attaingnant publiserte i sin første samling danser (1530) en tourdion som ble svært populær. Den er basert på melodien *La Magdalena*.

## Litteratur
* Volker Saftien: *Ars Saltandi. Der europäische Gesellschaftstanz im Zeitalter der Renaissance und des Barock.* Hildesheim 1994. ISBN 3487098768, S. 50-56.

## Referanser


## Eksterne lenker
* Teksten til Attaignants Tourdion
Rymdstyrelsen

**Rymdstyrelsen** er en svensk statlig etat som ligger under Utbildningsdepartementet. Rymdstyrelsen har ansvar for all statlig finansiert romfartsvirksomhet, såvel nasjonal som internasjonal.

Etatens hovedoppgave er å fremme utviklingen av svensk forskning og utvikling innen rom- og fjernanalysevirksomhet. Øvrige oppgaver består i å være kontaktorgan for internasjonalt samarbeid, samt å utøve kontroll av romfartsvirksomheten i Sverige. Videre har Rymdstyrelsen rådgivende komiteer innen områdene forskning, fjernanalyse og industriell romfart.

## Se også
* Institutet för rymdfysik
* Svenska rymdaktiebolaget

## Eksterne lenker
*
Thoinot Arbeau

**Thoinot Arbeau** (1519–1595) var en fransk kannik som skrev *Orchésographie* (1588), en viktig informasjonskilde til danseformene i renessansen.

Bokas fulle tittel er *Orchésographie et traité en forme de dialogue, par lequel toutes personnes peuvent facilement apprendre et pratiquer l’honneste exercice des dances* og inneholder detaljerte anvisninger om de vanligste dansene på Arbeaus tid, eksempelvis branle, galliarde, pavane,  dessuten også litt om folkedanser som moresca og canarie, og danseformer som allemande, courante og basse danse, samt korte avsnitt om militærmusikk, tromming og marsjering.

Arbeau arbeidet størstedelen av livet arbeidet ved katedralen i Langres.

## Verk
* *Orchésographie.* Opptrykk av utgaven fra 1588. Olms, Hildesheim 1989, ISBN 3-487-06697-1.

## Referanser


## Eksterne lenker
* 
* 
* 
* 
* Tekstversjon av hele boka med bilder og noter
* Innscanninger av tresnittene
Månens framside

**Månens framside** er den halvdelen av månen som konstant vender mot jorden, mens den motsatte siden kalles månens bakside. På grunn av at månen snurrer rundt sin akse med samme hastighet som den roterer rundt jorden, er den samme siden av månen alltid vendt mot jorden. Dette kalles bundet rotasjon eller tidevannslåsing. Månens lyses opp direkte av solen og de syklisk varierende synsforitsetningene styrer månefasene. De områdene som vanligvis ikke lyese opp, kan i blant ses på grunn av lys som reflekteres fra jordens overflate på månen. Siden månens bane er noe elliptisk og bøyd mot det ekliptiske planet, gjør librasjonene at opp til ni prosent av månens bakside kan ses fra jorden.

## Eksterne lenker
*  Lunar and Planetary Institute: Exploring the Moon
*  Lunar and Planetary Institute: Lunar Atlases
*  Ralph Aeschliman Planetary Cartography and Graphics: Lunar Maps
Christiane Gyldenløve

**Christiane Gyldenløve** (født 7. juli 1672, død 12. september 1689 på Gråsten slott) var datter av kong Christian V og hans elskerinne Sophie Amalie Moth. Ved patent av 1. januar 1679 anerkjente kongen alle sine barn med fru Moth ved å tildele dem navnet Gyldenløve, og litt senere med titlene greve og grevinne av Samsø.

I 1685 ble kongens utenomekteskapelige barn for første gang introdusert for dronningen, som måtte tåle forholdet. Barna kom til å ferdes en del ved hoffet, og den 8. november 1686 ble den eldste av dem, Christiane, som nettopp var fylt 14 år, gift med greve Frederik Ahlefeldt til Tranekjær og Gråsten under overværelse av kongen. 

Hun døde på Gråsten fire år senere. 

## Referanser
Frederik Carl Eide

**Frederik Carl Eide** (1815–1882) var en norskfødt  forstmann som bosatte seg i Danmark.

Han ble født i Christiania i 1815 trolig som sønn av prins Christian Frederik og Johanna Maria Christensdatter Brandvold. I 1827 kom Eide til Danmark hvor han ble opplært i skogbruk og besto sin forsteksamen. Året etter fikk han innfødsrett og ble ansatt som landmåler. Han mottok siden en rekke utnevnelser blant annet som forstinspektør og senere overinspektør for Sorø akademis skoger. I 1848 ble han ridder av Dannebrog og siden jaktjunker, hoffjegermester og kammerherre.

I 1842 giftet han seg med Christine Elisabeth Sarauw, datter av sin tidligere lærermester forstinspektør G. Sarauw. Av hans etterlatte formue ble 75.000 kr brukt til et *Legat til Fordel for Enker efter Skovridere og underordnede Skovbetjente samt til Skovbrugets Fremme*. Han ble begravet på Sorø kirkegård, under et monument utført av billedhuggeren Aksel Hansen.

## Referanser
Glen Matlock

**Glen Matlock** (født 27. august 1956 i London) er en engelsk bassist som var den første bassisten til punkerbandet Sex Pistols. Han var med å skrive ti av tolv sanger på albumet *[[Never Mind the Bollocks, Here's the Sex Pistols]]*. I 1977 forlot han bandet og ble erstattet med Sid Vicious.

Etter 1977 har han deltatt i en rekke musikkprosjekt, deriblant som bassist på albumet *[[Soldier (album)|Soldier]]* av Iggy Pop.

Matlock gjenforente seg med Sex Pistols i 1996 og hadde sin siste konsert med bandet i 2008.

Han har uttalt seg offentlig mot brexit.

## Referanser


## Eksterne lenker
* 
* 
*
Holtekilen

**Holtekilen** er en fjordarm i Bærum, 9 kilometer fra Oslo sentrum. Den ligger mellom Oksenøya/Fornebu og Strand, og hører til Oslofjorden.

Holtekilen har navn etter gården Holtet. Den ble tidligere kalt Stabekkilen.

## Eksterne lenker
* Holtekilen Folkehøgskole , nettside
* Holtekilen i Budstikkas store Asker og Bærum-leksikon
James Harden

**James Edward Harden jr.** (født 1989) er en amerikansk basketballspiller som spiller for Los Angeles Clippers og det amerikanske landslaget. Han spilte to år med collegebasket for Arizona State Sun Devils før han gjorde seg tilgjengelig for NBA-draften i 2009. På sine tre år i NBA for Thunder har han hatt en god utvikling, og ble i 2012 tildelt prisen Sixth man of the year, for beste spiller som ikke er en starter, i ligaen. Sommeren 2012 ble han tatt ut for å spille OL i London for landslaget i basketball.

## Oklahoma City
James Harden ble plukket som 3. spiller i den årlige NBA-draften av Oklahoma City Thunder i 2009. Der tilbrakte han tre år, hvorav høydepunktet i karrieren var da laget spilte seg til finalen i sluttspillet, hvor de tapte for Miami Heat. I den forkortede 2011/12-sesongen ble han tildelt prisen Sixth man of the year. Dette ble hans siste sesong i Oklahoma City Thunder

## Houston Rockets
29. oktober 2012 ble James Harden byttet til Houston Rockets, sammen med lagkameratene Cole Aldrich, Lazard Hayward og Deaquan Cook. Motsatt vei gikk Kevin Martin og Jeremy Lamb, i tillegg til to førsterundevalg og ett andrerundevalg for NBA-draften i 2013. Hovedårsaken til at Harden ble byttet var fordi han og Oklahoma City Thunder ikke ble enige om lønnsbetingelsene i en ny kontrakt.

## Referanser


## Eksterne lenker
*
NBA Sixth Man of the Year Award

**Sixth Man of the Year** er en pris som deles ut til den beste benkspilleren i NBA hvert år. Dette vil si en spiller
som ikke starter kampene for sitt lag, men som kommer inn fra benken, og hjelper laget. Prisen har blitt delt ut siden 1983, og ble først vunnet av Bobby Jones fra Philadelphia 76'ers. Siste vinner var James Harden fra Oklahoma City Thunder

## Vinnere
Wilhelm de Ulrichsdal

**Wilhelm de Ulrichsdal** (1692–1765) var en norsk offiser i Danmark-Norge.

Han var sønn av kong Frederik IIIs utenomekteskapelige barn Ulrik Frederik Gyldenløve og hustru Maria Olsdatter. Sistnevnte var datterdatter av president på Frederikshald Niels Hansen Meng.

Wilhelm valgte den militære løpebane, og i 1710 ble han kornett, 1711 løytnant, 1714 kapteinløytnant, 1715 rittmester ved *2. fynske nationale Rytterregiment*, 1717 kaptein i Livgarden til Fods, 1720 oberstløytnant ved Oberst Poulsens gevorbne Dragonregiment til Fods i Norge. I 1729 ble han oberst og i 1733 sjef for 2. smaalenske Infanteriregiment. I denne stilling bodde han først i Tønsberg, siden i Larvik. I 1740 ble han sjef for det tidligere gevorbne Dragonregiment til Fods, senere kalt Nordenfjeldske gevorbne regiment. Wilhelm flyttet nå til Frederiksstad, ble i 1742 utnevnt til generalmajor, 1749 til ridder av Dannebrogordenen og 1751 til generalløytnant. I 1754 ble han utnevnt til kommandant i Fredrikstad og fratrådte samtidig regimentskommandoen.

I tomrommene etter feltmarskalk Arnoldt 1758-59 og etter general Grüner 1763-64 fungerte han som kommanderende general i Norge. I 1765 søkte han sin avskjed, men døde allerede 27. august samme år. Wilhelm var den 30. april 1721 blitt gift med Susanna Catharina Erlund (27. juli 1704 – 12. juli 1747, datter av postdirektør Christian Erlund). I 1726 var han blitt adlet,  men navnet utdøde med ham, da ingen sønner overlevde ham. En dattersønn, krigsråd Christian Vilhelm Vagel, ble imidlertid i 1782 adlet med morfarens våpen.

## Barn
* Ferdinand Christian de Ulrichsdalf (30. desember 1721 i Fredrikstad – 23. februar 1731 i samme by)
* Wilhelm de Ulrichsdal (4. januar 1723 i Fredrikstad – 27. mars 1724 i samme by)
* Henrik de Ulrichsdal (14. januar 1724 i Fredrikstad – 23. januar 1724 i samme by)
* Maria Elisabeth de Ulrichsdal (2. februar 1725 i Fredrikstad – 29. oktober Løkkeberg, Fredrikstad )
* Mette Sophie de Ulrichsdal (31. januar 1727 i Fredrikstad – 12. mai 1727 i samme by)
* Sophie de Ulrichsdal (27. april 1728 i Fredrikstad (Halden) – 16. mai 1757 i Fredrikstad )
* Christian Erlund de Ulrichsdal (12. januar 1730 i Fredrikstad – 21. februar 1730 i samme by)
* Ulrika Eleonore de Ulrichsdal (4. mai 1731 i Fredrikstad – 11. mai 1731)
* Ferdinand Wilhelm de Ulrichsdal (1733 i Fredrikstad – 11. februar 1734)
* Anton de Ulrichsdal (8. februar 1735 i Tønsberg – 26. november 1752 i Portugal)
* Ulrikke Eleonore de Ulrichsdal (11. juni 1736 i Larvik – 25. mai 1775 samme sted)
* Susanne Catharina de Ulrichsdal (18. september 1737 i Larvik – 13. januar 1778 i København

## Referanser


## Eksterne lenker
* ''Ulrichsdal, Vilhelm'', Dansk biografisk Lexikon
Markland

**Markland** er navnet vikingene ga et landområde i i dagens Øst-Canada som vendte mot Nord-Atlanteren. Området ble antagelig oppdaget allerede i 985, da Bjarne Herjolvsson kom ut av kurs på sin vei til Grønland. Stedet ble dog først gitt sitt navn av Leiv Eiriksson omkring år 1000, da han var på sin oppdagelsesreise ned langs den nordamerikanske kysten. Dette territoriet er nevnt i Vínlandsagaene (dvs. Grønlendingenes saga og Eirik Raudes saga), to av de viktigste og mest kjente islandske sagaene.

Det er mest trolig at Markland er det området som senere fikk navnet Labrador. Da Leiv Eiriksson ankom stedet, var det fylt med trær, og det var derfor naturlig for ham å gi det navnet Markland, som betyr «skogland». Mark betyr også gressbevokst område, noe som kan tyde på at Markland kunne ha delvis skogbevokste sletter med gress. Bygdene på Grønland benyttet trær de fikk fra Markland så sent som i 1347.

## Se også
* Norrøn
* Norrøn kolonisering av Amerika
* Norrøne skip
* Vikingtiden
* Sagalitteratur
* Vinland (dvs. Newfoundland)
* Helluland (dvs. Baffin Island)

## Referanser


## Eksterne lenker
* Grænlendinga saga fra «Kulturformidlingen Norrøne Tekster og Kvad»

## Bibliografi
* The Penguin Historical Atlas Of The Vikings, John Haywood
Christoffer Anker Bergh

**Christopher Anker Bergh** (født 28. oktober 1764 i Sørum, død 17. mai 1825 i Christiania) var en norsk jurist og administrator. Han deltok på stormannsmøtet på Eidsvoll den 16. februar 1814.

Bergh var overauditør i den norske arméen fra 1808. Han var også deputert til Den Kongelige Norske General-Commisariat-Collegium. Bergh var stortingsrepresentant til det første ordentlige storting i 1815, hvor han var fjerde representant fra Christiania.

Hans datter Karen var gift med Christen Frederik Klinck.

## Referanser




## Eksterne lenker
* 
* 
*
Otto Lütken

**Otto Lütken** (1749–1835) var en dansk sjøoffiser. Han hadde rang av kontreadmiral og hadde kommandoen over det norske sjøforsvaret fra 1810 til 1814. Lütken deltok på stormannsmøtet på Eidsvoll (ofte kalt Notabelmøtet) den 16. februar 1814.

I 1813 hadde han mottatt Dannebrogordenens kommandørkors, i 1817 storkorset.

## Referanser




## Eksterne lenker
* Otto Lütken fra Dansk biografisk leksikon
Aeolis Palus

**Aeolis Palus** er en slette mellom den nordre veggen av Gale-krateret og den nordre fotenden av Aeolis Mons på planeten Mars. 

Sletten var målet for NASAs rover ''Curiosity'', som landet der den 5. august 2012. Det første signalet fra roveren ble mottatt på JPL kl. 5.32 UTC. Roverens oppdrag er utforske overflaten i Gale-krateret. Etter den har undersøkt nærområdet der den landet vil den bevege seg mot foten av Aeolis Mons (uoffisielt kalt «Mount Sharp») for å undersøke fjellets geologi.

## Galleri

File:673885main PIA15986-full full.jpg|*Aeolis Palus*, med Aeolis Mons ("Mount Sharp") i bakgrunnen, som sett fra Curiosity rover den 6. august 2012.
File:Mars Science Laboratory landing ellipse reduced.jpg|Gale-krateret med *Aeolis Palus* indikert med en hvit ring. Nord er nedover.


## Referanser


## Eksterne lenker

* Video (02:37) om NASAs ''Curiosity''-rover etter landingen 5. august 2012.
* Bilder fra Aeolis Palus
Radio Majak

**Radio Majak** (russisk: Радио Маяк, norsk oversettelse: *radio fyrtårn*) er et russisk radioselskap og radiokanal som eies av Russlands statlige kringkastingsselskap (VGTRK). Kanalen er Russlands eldste radiokanal. I tillegg til hovedkanalen *Radio Majak*, er selskapet også ansvarlig for ungdomsmusikk-kanalen *Radio Junost*. 

Radiokanalen ble opprinnelig etablert i august 1964 som *Hele unionens radio* og sendte hovedsakelig nyheter, musikk og litteratur. Radio Majak ble startet for å motvirke innflytelsen til kanaler som Voice of America, BBC og Deutsche Welle. Kanalene kunne mottas i Sovjetunionen, og sovjetiske myndigheter anså dem som propaganda-kanaler. Majak ble sendt på FM-båndet og på mellombølgen i Sovjettiden.

Utover i 1980-årene startet Radio Majak å sende reklame, og kanalens pausesignal var *[[Podmoskovnye vetsjera|Moskva-netter]]* som ble spilt hver halvtime. 

### Utmeldingen av EBU i 2022
Som følge av Russlands invasjon av Ukraina 24. februar 2022, besluttet EBU dagen etter å utestenge Russland fra Eurovision Song Contest 2022. Som motsvar uttalte samtlige av Russlands medlemmer, inkludert Radio Majak, at de trekker seg fra unionen. EBU har mottatt en muntlig bekreftelse fra kringkasterne, men avventer per mars en endelig, formell bekreftelse på utmelding. I mellomtiden har EBU suspendert de russiske medlemmene fra samtlige av unionens styrer og komiteer. 

## Referanser


## Eksterne lenker
*
Kofoed

**Kofoed** (også skrevet **Kofod**, **Koefod** eller **Koefoed**) er et dansk etternavn og kan vise til:

## Personer
* Annika Kofoed (f. 1966) – svensk skuespiller
* Arnold Kofoed – norsk arkitekt
* Hans Kofoed (1779–1849) – stortingsrepresentant 1821–23
* Henrik Koefoed (f. 1955) – dansk skuespiller
* Rigmor Kofoed-Larsen (1944–2023) – norsk politiker (KrF)
* Tor Andreas Kofoed (1936–1997) – norsk politiker (Ap)

## Annet
* Kofoeds skole – i København
Ludvig Frederik Brock

**Ludvig Frederik Brock** (født 20. august 1774 på Biri Glassverk i Oppland, død 22. november 1853 i Randers, Danmark) var en dansk-norsk offiser. Han er særlig kjent som kammerherre hos prins Christian Frederik i 1814 og deltager ved stormannsmøtet på Eidsvoll (ofte kalt Notabelmøtet) den 16. februar 1814.

Brock hadde et nært forhold til Christian Frederik, og etter at denne ble nødt til å frasi seg tronen til fordel for svenskekongen trådte Brock høsten 1814 igjen inn i den danske hær, hvor han tok avskjed som oberst i 1824 etter å ha fått en øyensykdom. Han var siden tollinspektør i Randers, deputert fra samme by ved stenderforsamlingene i Viborg 1836–44, og byens første rådmann fra 1838. Hans forslag om alminnelig verneplikt i Danmark i 1836 ble ikke vedtatt.

## Referanser


## Eksterne lenker
*
Riksetrane

**Riksetrane** (*Aramus guarauna*) er eneste art i slekten ***Aramus***, som er eneste slekt i **riksetranefamilien** (Aramidae).

## Biologi
Riksetrane er en vannfugl hvis eksteriør ligner store riksefugler, men skjelettet er mer likt traner. Den er såpass avvikende i bygning i forhold til andre tranefugler (Gruiformes) at den har fått sin egen familie (Aramidae) i denne ordenen. Arten er en vadefugl som trives på våtmark i varme deler av Amerika, der den primært beiter på eplesnegler i slekten *[[Pomacea]]*. Det engelske navnet 'limpkin' stammer fra den haltende måten riksetraner går på.

## Referanser


## Eksterne lenker
*
Friidrett under Sommer-OL 2012 – 800 meter menn

**Herrenes 800 meter** finner sted den 6.-9. august 2012 på Olympiastadion.
## Resultater
### Runde 1
Kvalifikasjonskrav: De 3 første i hvert heat (Q) pluss utøverne med de 3 raskeste tidene (q) er kvalifisert.

#### Heat 1

#### Heat 2

#### Heat 3

#### Heat 4

#### Heat 5

#### Heat 6

#### Heat 7

### Semifinaler

Qual. rule: first 2 of each heat (Q) plus the 2 fastest times (q) qualified.

#### Heat 1

#### Heat 2

#### Heat 3

### Finale

## Referanser

## Eksterne lenker
*
DR BR 80

**Deutsche Reichsbahn BR 80** er et tysk damplokomotiv produsert mellom 1927 og 1929, det ble tilsammen produsert 39 lokomotiver av fire forskjellige produsenter for Deutsche Reichsbahn (DR). Lokomotivet fikk kallenavnet «den lille oksen» fordi det var et utrolig sterkt lokomotiv på tross av størrelsen.

Alle, bortsett fra ett, lokomotiver overlevde andre verdenskrig, 17 lokomotiver ble brukt i Vest-Tyskland etter krigen og 21 i Øst-Tyskland. De vesttyske lokomotivene ble brukt som skiftelokomotiv i Dortmund- og Ingolstadt-områdene av Deutsche Bundesbahn frem til 1965. De østtyske lokomotivene ble brukt av DR som skiftelokomotiv i området rundt Leipzig.

Etter at DB og DR erstattet lokomotivene med mer effektive diesellokomotiver, ble de solgt til flere tungindustrivirksomheter, (hovedsakelig kullgruver).

## Bevarte lokomotiver
* 80-009 tilhører en privat eier og står i hagen hans.
* 80-013 står på et damplokomotivmuseum i Neumark.
* 80-014 er blitt restaurert og står i et jernbanemuseum i Sør-Tyskland.
* 80-023 tilhører Dresden transportmuseum.
* 80-030 står ved Bochum Dahlhausen jernbanemuseum, dette lokomotivet har en spesialfarge som gjør at det lettere kan filmes i svart-hvit og bilder kan trykkes i aviser.
* 80-036 tilhører nederlandske Veluwsche Stoomtrein Maatschappij, dette lokomotivet blir for tiden restaurert for å kunne kjøre nostalgiske turer i Nederland.
* 80-039 er i bruk hos Hamm museumsjernbane.

## Eksterne lenker
* 
* 80-009 i en privat hage
Arne Finstad

**Arne Herman Finstad** (født 29. mai 1922, død 1. august 2012) var en norsk sykehusdirektør.

Finstad var i sin innledende yrkeskarriere innom Sophies Minde, Grefsen Folkesanatorium, Radiumhospitalet og Rikshospitalet i stillinger som forvalter, kontorsjef og fungerende direktør. I 1974 begynte han ved Bærum Sykehus som administrerende direktør, en stilling han skulle inneha i 18 år. Han ledet byggingen av nye Bærum Sykehus i 1983 og forhindret at det gamle ble revet. Da han i 1992 gikk av med pensjon hadde sykehusets antall ansatte økt fra 500 til over det dobbelte, pasientvolumet og kapasistet tredoblet seg, han fikk attest for at sykehuset var det mest økonomiske i fylket og sykehuset var nå Sentralsykehuset for hele Akershus. 

Han mottok i 1992 Kongens fortjenstmedalje.

Foruten å være sykehusdirektør var Finstad gjennom sitt liv medlem i Milorg, styreformann i Den norske sykehusforening, styreformann i Asker Skiklubb og styreformann i Asker Røde Kors. Finstad var også en aktiv idrettsutøver innen fotball og skøyter som ungdom og står med den respektable tiden 45,9 på 500-meter fra rundt 1940.

## Referanser
Panda Express

**Panda Express** er en amerikansk hurtigmatkjede som serverer kinamat. Kjedens 1&nbsp;500 restauranter ligger fortrinnsvis i USA, i tilknytning til kasinoer, kjøpesentre, supermarkeder, lufthavner, jernbanestasjoner, fornøyelsesparker, sportsarenaer og universitetsområder.

I 2004 begynte kjeden å etablere selvstendige restauranter med *[[drive-through]]*. Panda Express ble etablert i 1983 og er den største kinamatkjeden i USA. Den har et erklært fokus på sunn mat, og ingen av produktene inneholder natriumglutamat.

Panda Express har 19&nbsp;000 ansatte og hovedkontor i California. Omsetningen er 1,5 milliarder dollar (2011).

## Eksterne lenker
*
Ryan Bailey

**Ryan Bailey** er navnet til flere personer:

*Ryan Bailey (vannpolospiller) (født 1975) – vannpolospiller fra USA
*Ryan Bayley (født 1982) – syklist fra Australia
*Ryan Bailey (friidrettsutøver) (født 1989) – sprinter fra USA
Omar Epps

**Omar Hashim Epps** (født 20. juli 1973 i Brooklyn, New York, USA) er en amerikansk skuespiller, rapper og sangskriver. Han er best kjent for sin rolle som doktor Eric Foreman i TV-serien *[[House M.D.|House]]*.

## Filmografi

## Diskografi
2004: *Omar Epps Presents...The Get Back*

## Referanser


## Eksterne lenker
* 
*
Panserornament

Et **panserornament** er en liten figur som er festet lengst frem på panseret eller på lokket til radiatoren på en bil. Ornamentet symboliserer vanligvis bilmerket på et vis.

Blant de mest kjente panserornamentene er *Spirit of Ecstasy* på Rolls-Royce, en tretakket stjerne i sirkel på Mercedes-Benz og en jaguar på Jaguar.

Panserornamenter var populære fra 1920-tallet til og med 1940-tallet. I blant var de spesiallaget for en kunde, men ofte var de spesifikke for bilmerket. Etter 1940-tallet ble de etter hvert mindre vanlige, men merker som Mercedes-Benz og Toyota hadde panserornamenter til ut på 1970-tallet.

På moderne biler er panserornamenter sjeldne, dels fordi de ikke er moderne og dels fordi de kan utgjøre en fare ved kollisjoner med fotgjengere, det kom regler angående dette på 1970-tallet. Ofte har de også vist seg å være attraktive for tyver. På moderne biler med panserornament er det etter hvert blitt vanlig at ornamentet felles ned ved å trykke en knapp på instrumentpanelet, eller når man tar nøkkelen ut av tenningen.


Fil:Bentley Arnage R Mulliner (Facelift) – Kühlerfigur Flying B, 28. Oktober 2011, Düsseldorf.jpg|Bentley, Flying B
Fil:1932 Lincoln KA-Murray 4-Door Sedan (1419253792).jpg|Lincoln, Greyhound
Fil:Kuehlerfigur sst.jpg|Buick, Mercury
Fil:Pontiac 1951 Chieftain Hood Ornament.jpg|Pontiac, Chieftain Hood
Fil:1948 Pontiac motif - Flickr - exfordy.jpg|Pontiac
Fil:1920 Bugatti Typ 41 Royale IMG 7315 - Flickr - nemor2.jpg|Bugatti, Elephant
Fil:1928-29 Peugeot Typ 184 IMG 2819 - Flickr - nemor2.jpg|Peugeot, Lion
Fil:The Vauxhall Griffin from Vauxhall D-type (1920).JPG|Vauxhall, Griff
Fil:Festival automobile international 2011 - Avions Voisin C25 Cimier - 004.jpg|Voisin
Fil:2007-08-cesko-191.jpg|Skoda
Fil:1922 Duesenberg (6663983189).jpg|Duesenberg
Fil:1956 Rolls-Royce Silver Wraith Touring Limousine (H.J. Mulliner) (15632603965).jpg|Rolls-Royce, knelende versjon av Spirit of Ecstasy
Fil:Chevrolet-Eagle.jpg|Chevrolet, Eagle
Fil:Chevrolet Mascot - 8683612269.jpg|Chevrolet
Fil:1950 Citroen 11CV IMG 3923 - Flickr - nemor2.jpg|Citroen
Fil:DeSoto hood ornament Harrisonburg VA June 2008.jpg|DeSoto
Fil:Packard motif - Flickr - exfordy (1).jpg|Packard, Swan
Fil:Packard Swan and Darrin.jpg|Packard, Swan
Fil:Packard Twelve 1939 Victoria Converitible Hood Ornament LakeMirrorClassic 17Oct09 (14413985819).jpg|Packard
Fil:Packard 1941 (4120470422).jpg|Packard
Fil:Rover 100 motifs - Flickr - exfordy.jpg|Rover, Wiking
Fil:Nash Hood Ornament.jpg|Nash
Fil:1950 Plymouth Woody Suburban IMG 1343 - Flickr - nemor2.jpg|Plymouth
Fil:ZIL-hood-ornament.jpg|ZIL
Fil:1935 Horch 853 Coupe IMG 0961 - Flickr - nemor2.jpg|Horch
Fil:1951 Studebaker Champion Starlight Coupe - 15354940864.jpg|Studebaker
Fil:Kylarprydnad.jpg|Oldsmobil, panserornament montert på sokkel
Fil:Hood ornament.jpg|Et hjemmelaget panserornament


## Referanser


## Eksterne lenker
*
Vancouver (Washington)

**Vancouver** er en by i Clark County i delstaten Washington i USA. Byen hadde et innbyggertall på  den 1. april 2010. Det gjør Vancouver til den fjerde mest folkerike byen i Washington. Vancouver er en del av storbyområdet Portland, som er USAs 23. største storbyområde. Vancouver er fylkessete i Clark County. Byen ble grunnlagt i 1857, og ligger rett nord for elven Columbia.

## Etymologi
Vancouver deler navn med den større canadiske byen Vancouver som ligger 491&nbsp;km lenger nord, i den canadiske provinsen Britisk Columbia. Begge byene er oppkalt etter marineoffiseren George Vancouver. Den canadiske byen Vancouver ble grunnlagt 29 år senere enn den amerikanske. Det har flere ganger blitt foreslått at byen burde skifte navn for å hindre forveksling av de to byene. Noen av navnene som er blitt foreslått er Fort Vancouver, Vancouver USA og Old Vancouver. For å løse dette problemet så kaller de lokale innbyggerne den canadiske byen «Vancouver, B.C.» og den amerikanske «Vancouver, Washington» eller «Vancouver, USA».

Lokalt har byen kallenavnene «Vantucky» og «The 'Couv(e)». I 2013 oppsto kallenavnet «Vansterdam» på grunn av at delstaten Washington legaliserte bruken av marijuana. Kallenavnet viser til den nederlandske byen Amsterdam.

## Referanser


## Eksterne lenker
* 
* timeline
* Vancouver Chamber of Commerce Web Site
* Fort Vancouver National Historic Site
Giovanni Cernogoraz

**Giovanni Cernogoraz** (født 27. desember 1982 i Koper i Slovenia) er en kroatisk sportsskytter som konkurrerer i olympisk trap. Cernogoraz vant bronsemedaljen i junior-VM i 2002. I 2011 vant han et verdenscupstevne i Beijing, før han i 2012 vant EM i Larnaka. Under Sommer-OL 2012 i London var han nummer 6 før finalen, og lå 3 duer bak ledende Michael Diamond. I finalen tok han igjen hele forspranget og skjøt likt med Massimo Fabbrizi fra Italia. I omskytingen var Cernogoraz best og tok gullmedaljen.

## Referanser




## Eksterne lenker
*
Kristine Tofte

**Kristine Tofte** (født 29. november 1970) er en norsk forfatter og psykolog bosatt på Stord. Hun debuterte med fantasyromanen *Song for Eirabu - Slaget på Vigrid* på Tiden forlag i 2009. Boken var første del av en serie på to bøker. Oppfølgeren *Vargtid* kom ut juni 2012. *Song for Eirabu*-serien er satt i norrøn tid og handler om tiden frem mot ragnarok. Bøkene er skrevet på nynorsk. I ungdomsromanen Udyr (2019), som også er en fantasybok, møter vi blant andre også norrøne guder. Boka er skrevet på bokmål.

Tofte skriver bloggen «Haustljos» og hennes andre bok ble bredt anbefalt i en kampanje i sosiale medier startet av Ida Jackson. Tofte skrev kronikken «Sats fantastisk eller dø» i forbindelsen med lanseringen av *Vargtid*, der hun kritiserer norske forlag for å ikke satse på fantasy.

## Bibliografi
* *Song for Eirabu. Slaget på Vigrid*, bok 1, fantasy, Tiden (2009)
* *Song for Eirabu. Vargtid*, bok 2, fantasy, Tiden (2012)
* *Udyr*, ungdomsroman, fantasy, bokmål, Gyldendal (2019)

## Referanser


## Kilder
*Presentasjon av Kristine Tofte i Forfatterkatalogen på Forfattersentrums nettsider

## Eksterne lenker
* 
* Kristine Toftes blogg
Massimo Fabbrizi

**Massimo Fabbrizi** (født 27. august 1977 i San Benedetto del Tronto) er en italiensk sportsskytter som konkurrerer i olympisk trap. Fabbrizi ble europamester for junior både i 1996 og i 1997. Han har vunnet flere verdenscupstevner og han ble verdensmester i 2005 og 2011. Under Sommer-OL 2012 i London var han nummer 4 før finalen, og lå 2 duer bak ledende Michael Diamond. I finalen tok han igjen forspranget og skjøt likt med Giovanni Cernogoraz fra Kroatia. I omskytingen var Cernogoraz best og Fabbrizi ble henvist til sølvplassen.

## Referanser




## Eksterne lenker
*
Kent (Washington)

**Kent** er en by i King County i delstaten Washington i USA. Kent er den tredje mest befolkede byen i King County og den sjette i Washington. Kent er en forstad til storbyen Seattle. Byen hadde et innbyggertall på 120 916 den 1. juli 2011. Kent er den 214 største byen i USA.

## Referanser


## Eksterne lenker
* 
*  Innbyggertall 2010 - 2019 – United States Census Bureau
* Kent School District
* Kent Chamber of Commerce
* City of Kent Parks Department
* Kent Reporter - Free Weekly Community Newspaper
Gisborne

**Gisborne** (maori: Tūranga-Nui-a-Kiwa, "Stedet hvor Kiwa - av Tākitimu Waka - sto") er en by nordøst på New Zealand og den største bosettingen i regionen Gisborne. Den har en befolkning på 34&nbsp;300. Gisborne er oppkalt etter koloniministeren, William Gisborne.

Gisborne ligger i den nordlige delen av Poverty Bay.

## Eksterne lenker
*
Everett

**Everett** er en by i Snohomish County i delstaten Washington i USA. Byen er fylkessete i Snohomish County. Byen er oppkalt etter Everett Colby som var sønnen til Charles L. Colby som grunnla byen. Everett ligger 40&nbsp;km nord for storbyen Seattle. Byen hadde et innbyggertall på 103&nbsp;019 i 2010, noe som gjør byen til den sjuende største i Washington.

Boeing Commercial Airplanes ved Boeing Everett Factory er hjørnestensbedriften i Everett med sine ca 32&nbsp;000 ansatte.

## Økonomi
Everetts tidlige økonomi var knyttet til skogindustrien. Byens arbeidstyrke var i 2006 på mer enn 80&nbsp;000, hovedsakelig ansatt innen teknologi, luftfart og serviceindustrien.

### Bedrifter med de fleste ansatte
Ifølge byens finansrapport i 2009, «2009 Comprehensive Annual Financial Report», var det de følgende bedriftene som hadde flest ansatte:

## Referanser


## Eksterne lenker
* 
*
Fehaid Al-Deehani

**Fehaid Al-Deehani** (født 11. oktober 1966) er en kuwaitisk sportsskytter som konkurrerer i trapskyting. Han vant gullmedalje i Sommer-OL i Rio de Janeiro i 2016.

Al-Deehani deltok første gang under Sommer-OL 1992 i Barcelona, og deltok i alle OL fram til Sommer-OL 2012 i London. Han tok bronse i dobbeltrap under Sommer-OL 2000 i Sydney. Under Sommer-OL 2012 i London ble han først nummer 4 i dobbeltrap etter å ha tapt omskytingen om bronsemedaljen mot Vasily Mosin, før han tok bronsemedaljen i trap etter at han vant omskytingen mot Michael Diamond. I Sommer-OL i 2016 i Rio de Janeiro deltok han som uavhengig olympisk utøver. Al-Deehani vant gullmedalje i dobbeltrap for menn.

## Referanser




## Eksterne lenker
* 
*
Renton (Washington)

**Renton** er en by i King County i delstaten Washington i USA. Byen hadde 1. april 2010 et innbyggertall på , noe som gjør byen til den fjerde største byen i King County og den niende største i Washington. Renton ligger 21&nbsp;km sørøst for Seattle sentrum.

Renton ble først bebodd på 1860-tallet av mennesker av europeisk avstamning. Byens tidlige økonomi var basert på kull og leireproduksjon og eksport av tømmer. Byen er nå et senter for industri, teknologi og serviceselskaper. Over 13&nbsp;000 av byens innbyggere jobber for den amerikanske flyprodusenten Boeing.

## Kjente personer fra Renton
* Jimi Hendrix
* Clint Eastwood
* Sean Kinney

## Referanser


## Eksterne lenker
*
João Monteiro

**João Monteiro** er navnet til flere personer:

*João Monteiro (misjonær) (1602–1648) – portugisisk kinamisjonær
*João Monteiro (bordtennisspiller) (født 1983) – portugisisk bordtennisspiller
Christian Planer

**Christian Planer** (født 15. mai 1975) er en østerriksk skytter. Han deltok i Sommer-OL 2004 i Athen der han tok bronsemedalje i 50 m rifle, helmatch, han deltok også i 10 m luftrifle. Under Sommer-OL 2008 i Beijing deltok han i 10 m luftrifle og 50 m rifle, 60 skudd liggende. Fire år senere under Sommer-OL 2012 i London deltok han også i 50 m rifle, 60 skudd liggende.

## Eksterne lenker
* 
* Profil på London2012.com
Henrik Thune

**Henrik Thune** (født 11. november 1969) er en norsk politiker (Ap), statsviter, utenrikspolitisk forsker, skribent og tidligere diplomat. Fra 2021 til 2022 var Thune statssekretær i Jonas Gahr Støres regjering.

## Biografi
Thune ble cand.polit. i statsvitenskap ved Universitetet i Oslo i 1997, avla mastergrad i internasjonale relasjoner ved London School of Economics and Political Science i 1995, og forsvarte doktorgraden i statsvitenskap (internasjonal politikk) ved Universitetet i Oslo 2008. Han var tilknyttet Norsk utenrikspolitisk institutt som forsker, seniorforsker og forskningsleder fra september 1997. I perioden mellom 2006 og 2008 arbeidet Thune som seniorrådgiver i seksjon for fred og forsoning i Utenriksdepartementet, og var i den samme perioden sentral i initieringen og oppbyggingen av Utenriksdepartementets «Refleksprosjekt», kjent som den første systematiske gjennomtenkningen av Norges utenrikspolitiske interesser og rammevilkår etter avslutningen av den kalde krigen. Fra 2010 til 2012 var Thune ansatt som prosjektleder i utenriksminister Jonas Gahr Støres sekretariat. I 2021 ble Henrik Thune utnevnt til statssekretær i Utenriksdepartementet i Jonas Gahr Støres regjering.

Thune har publisert en rekke artikler og bøker innenfor fagdisiplinen internasjonal politikk. Han har spesielt jobbet med stormaktspolitikk, norsk utenrikspolitikk og internasjonal politikk i Midtøsten. Siden 2004 har Thune også forsket på hvilken betydning nyhetsmedia og massekommunikasjon har for hvordan stater handler i internasjonal politikk. Henrik Thune har vært direktør ved NOREF Senter for internasjonal konfliktløsning.

Thune er medlem av redaksjonsrådet for tidsskriftet *[[Samtiden]]* og er nestleder i styret til Litteraturhuset i Oslo. Han var medlem av faggruppen bak tidligere utenriksminister Thorvald Stoltenbergs forslag til økt nordisk sikkerhetspolitisk samarbeid. Fra 2017 er Thune medlem av Arbeiderpartiets internasjonale utvalg. Fra 2019 er han medlem i den europeiske tenketanken European Council on Foreign Relations. Thune har vært fast spaltist i *[[Dagbladet]]* og *[[Aftenposten]]*, og bokanmelder i *[[Morgenbladet]]*.

## Bibliografi
* 1998: *Etter Srebrenica. Massakre, militærmakt og moral* – med Vegard V. Hansen
* 1999: *Grenser for alt. Kritiske perspektiver på norsk utenrikspolitikk* – bidragsyter
* 2000: *The Sanctions Debate. UN Sanctions in the 1990s*
* 2002: *Global politikk. Krig, diplomati og nyhetsformidling i praksis* – bidragsyter
* 2003: *Krigsdansen. Historien om Saddams fall*
* 2008: *Norske interesser. Utenrikspolitikk i en globalisert verden* – bidragsyter
* 2009: *After the CNN effect. Towards a constitutive theory of media power in international politics*
* 2013: *Hva Norge kan være i verden* – med Leiv Lunde
* 2015: *Øyeblikkets triumf : et oppgjør med den mediefikserte politikken*, ISBN 9788243009219
* 2015: *Dialogue and Conflict Resolution* – redaktør

## Referanser


## Eksterne lenker
* «Statssekretær Henrik Thune (Ap)», fra nettsidene til regjeringen.no
Happy Meal

**Happy Meal** er et måltid rettet mot barn, produsert og solgt av restaurantkjeden McDonald’s siden juni 1979. Sammen med maten følger det vanligvis med et leketøy, og dette kommer pakket i en pappeske med McDonald’s-logoen. Emballasjen og leketøyet er gjerne del av markedsføringen og promoveringen av en ny film eller leketøyserie.

Maten i Happy Meal består av en hovedrett (typisk en hamburger, cheeseburger eller en liten porsjon med Chicken McNuggets), en siderett (pommes frites, eplebiter eller salat) og en drikk (melk, jus eller brus). Utvalget av retter varierer fra land til land, og kan også variere etter størrelsen på den enkelte restaurant.

I de fleste land har McDonald’s lansert et «sunt valg» i Happy Meal, hvor de i tillegg til melk – som alltid har vært tilgjengelig – kan velge fruktsaft istedenfor brus og poser med tørket frukt (eller hele fruktbiter eller gulrotbiter) istedenfor pommes frites.

I enkelte land har Happy Meal et lokalt navn. I Quebec er navnet *Joyeux Festin*; i Latin-Amerika er navnet *Cajita Feliz*; i Brasil er navnet *McLanche Feliz*; og i Tyskland var navnet *Juniortüte* frem til 1999.
Yakima (Washington)

**Yakima** er en by i Yakima County i delstaten Washington i USA. Yakima er fylkessete i Yakima County. Byen hadde i 2010 et innbyggertall på , noe som gjør den til den niende største byen i Washington etter folketall. Byregionen Yakima hadde i 2010 en befolkning på . Yakima ligger i Yakima Valley. I områdene rundt Yakima blir det dyrket epler, vin og humle. Yakima står for 75% av USAs produksjon av humle. Navnet Yakima kommer fra indianerstammen Yakama.

## Kjente personer fra Yakima
* Robert Lucas jr. – nobelprismottaker i økonomi
* Steve Mahre – alpinist
* Phil Mahre – alpinist
* Peter Rademacher – olympisk mester i boksing
* Kyle MacLachlan – skuespiller

## Referanser


## Eksterne lenker
* 
* Official Visitors and Convention Bureau
*
Las Cruces

**Las Cruces**, også kjent som «The City of the Crosses», er en by i Doña Ana County i delstaten New Mexico i USA. Byen er fylkessete i Doña Ana County. Byen hadde i 2010 et innbyggertall på , noe som gjør den til New Mexicos nest største by. New Mexicos eneste land-grant-universitet, New Mexico State University ligger i byen. White Sands Test Facility og White Sands Missile Range ligger begge i nærheten av byen. Byen ligger  meter over havet.

Nærmeste flyplass er El Paso internasjonale lufthavn i Texas, 84&nbsp;km sørøst for byen.

## Kjente personer fra Las Cruces
* Anwar al-Awlaki – Al-Qaida-terrorist
* Frank Borman – astronaut
* Billy the Kid
* Clyde Tombaugh – astronom

## Referanser


## Eksterne lenker
* 
* Las Cruces Convention and Visitors Bureau
*
Keshorn Walcott

**Keshorn Walcott** (2. april 1993 i Toco) er en trinidansk spydkaster som tok OL-gull i 2012, kun 19 år gammel.

Keshorn Walcott ble født i den lille fiskelandsbyen Toco på Trinidad. Hans foreldre er Beverly Walcott og Endy King. Hans tante Anna-Lee Walcott er en tidligere spydkaster og mangekjemper som konkurrerte for Trinidad og Tobago i Sentralamerikanske og karibiske leker og CARIFTA Games.

Han startet sesongen 2012 med 75,77 meter som personlig rekord fra 2011. Allerede i april, under CARIFTA Games på Bermuda, kastet han 77,59 meter. Den rekorden ble forbedret da han under et stevne på Havanna, Cuba i mai for første gang passerte 80 metersgrensen, med 11 cm. I San Salvador 1. juli forbedret han seg til 82,83 meter. Under Junior-VM i Barcelona vant han sin første internasjonale tittel med 78,64 meter. 

Til London-OL kom han ubeseiret for året, men uten å ha konkurrert mot de beste seniorene i verden. Med 81,75 meter kvalifiserte han seg til finalen. I finalen åpnet han på ny trinidansk rekord men 83,51 meter og tok ledelsen. Han ledet da han kastet vinnerkastet på 84,58 meter i andre omgang. Konkurrentene klarte ikke å tukte Walcott. Ukraineren Oleksandr Pyatnytsya kom nærmest med 84,51 meter, mens finnen Antti Ruuskanen fikk bronsen på 84,12 meter. OL-gullet hans var landets andre OL-gull noen sinne, Hasley Joachim Crawford vant 200 meter ved OL i Montreal i 1976.

Han representerte landet sitt under Sommer-OL 2024 i Paris i spyd og kom på 7. plass i finalen.

## Utmerkelser

31. august 2012 ble Keshorn Walcott tildelt Trinidad og Tobagos høyeste orden, Republikken Trinidad og Tobagos orden, for sin innsats under Sommer-OL i London.. Walcott mottok også en villa i gave fra regjeringen for OL-innsatsen og har i tillegg blant annet fått et historisk fyr og et fly oppkalt etter seg.

## Referanser


## Eksterne lenker
*
MS «Anna Marine»

**MS «Anna Marine»** er en roroferge som går i rute mellom Kaukasus og Zonguldak i Tyrkia. Fergen eies av Ursule Overseas Corp., og operatør er AnRussTrans.

Skipet ble bygget i 1975 for Pandoro Ltd og fikk navnet «Buffalo». Under forberedelser for sammenslåingen av Pandoro Ltd og P&O Irish Sea i 1998 ble hun omdøpt til «European Leader». Neste navnebytte kom i 2004 da Stena Line overtok ruten mellom Larne i Nord-Irland og Fleetwood i England, og døpte henne om til «Stena Leader». I desember 2010 la Stena Line ned ruten på grunn av at den gikk med tap.

I juni 2011 fikk hun navnet «Anna Marine», og samtidig ble alle synlige detaljer som viste til Stena Line fjernet.

## Søsterskip
«Anna Marine» er et av tre skip basert på samme design, de andre to er MS «Stena Pioneer» og MS «Stena Seafarer».

## Referanser


## Eksterne lenker
* 
*
Folkeparken (Kristiansund)

**Folkeparken** er et naturområde lengst i nordøst på Gomalandet i Kristiansund kommune. Området bebygges mer og mer. Parken ligger i direkte tilknytning til Atlanten stadion, Atlanten ungdomsskole, Atlanten videregående skole, Atlanterhavsbadet, Atlanten ishall, Atlanten cafe og Atlanten Motell og Camping. Herfra kan man å tur i retning Dunkarsundet og Lasken.    

Her var det tidligere utmarksarealer som tilhørte Dalen gård eller Knudtzondalen. Utmarksarealene hadde tidligere preg av lynghei, men det arealet som ikke er nedbygd er i dag i ferd med å gro til med skog. 

I Folkeparken ligger badeplassen Lasken eller Laksevågen der Dalen gård hadde naust.

## Referanser
Richard Thompson

**Richard Thompson** er navnet til flere personer:

*Richard Thompson (musiker) (født 1949) – britisk gitarist og låtskriver
*Richard Thompson (baseballspiller) (født 1984) – australsk baseballspiller
*Richard Thompson (friidrettsutøver) (født 1985) – trinidadisk sprinter
MS «ANT 1»

**MS «ANT 1»** er en roroferge som ble lagt i opplag ved Harland & Wolff repair Quay, Belfast i desember 2010. I mai 2011 solgte Stena Line henne til Anship LLC, og hun fører etter dette moldovsk flagg. I Stena Line sin tjeneste het hun «Stena Pioneer» og mellom 2004 og 2010 gikk hun i rute mellom Larne i Nord-Irland og Fleetwood i England som frakteskip.

Skipet ble opprinnelig bestilt av Stena Line, men ble solgt til Pandoro før hun ble satt inn i trafikk. Ved sjøsettingen i 1975 ble hun døpt «Bison».
Trafikken på Larne&ndash;Fleetwood-ruten økte, og i 1980 ble hun sendt til Tyne Shiprepair Ltd i Newcastle for å forlenges. Skipet ble delt i to, og en seksjon på 15 meter lagt til.

Ni år senere, i 1989, ble «Bison» satt inn i chartertrafikk for B&I Line og skulle trafikkere ruten mellom Dublin og  Liverpool i fire år. Ved returen til Pandoro Ltd ble hun ombygget for å tilfredsstille de siste SOLASforskriftene. «Bison» ble blant annet utrustet med sponsons som gjorde skipet 4 meter bredere. Dette påvirket sjøegenskapene hennes, og i 1995 ble hun sendt til Cammel Laird-verftet i Birkenheadfor å få føyd til ekstra vekt, et ekstra trailerdekk som ble bygget inn akter.

Pandoro Ltd. fuserte i 1998 med P&O European Ferries (Felixstowe Ltd.) og resultatet ble P&O Irish Sea. I forbindelse med fusjonen ble «Bison» omdøpt til «European Pioneer». Seks år senere ble hun solgt til Stena Line og skiftet samtidig navn til «Stena Pioneer». Da Fleetwood&ndash;Larne-ruten ble nedlagt i desember 2010 gikk hun i opplag, og i juni 2011 ble skipet solgt til det russiske operatørselskapet Anship LLC og omdøpt «ANT 1».

## Søsterskip
«ANT 1» er et av tre skip basert på samme design, de andre to er MS «Anna Marine» og MS «ANT 2».

## Referanser


## Eksterne lenker
* 
*